**Muudatus nr 1**

05.05.2021 sõlmitud

üürilepingu nr KPJ-4/2021-39 juurde

**KOKKULEPE ÜÜRILEPINGU MUUTMISEKS**

**Riigi Kinnisvara AS**, registrikood 10788733, asukoht Tartu mnt 85, Tallinn 10115 (edaspidi nimetatud **üürileandja**), mida esindab volikirja alusel haldusteenuste direktor Karel Aasrand

ja

**Tallinna Vangla**, registrikood 70001113, asukoht Linnaaru tee 5, Soodevahe küla, Rae vald, 75322 Harjumaa (edaspidi nimetatud **üürnik**), mida esindab põhimääruse alusel vanglateenistuse haldusosakonna juhataja Risto Lindeberg,

edaspidi eraldi või ühiselt nimetatud **pool**või **pooled**,

*võttes arvesse, et*

1. poolte vahel on 05.05.2021 sõlmitud üürileping nr KPJ-4/2021-39 (edaspidi nimetatud **leping**), mille kohaselt on üürnikul õigus kasutada **Haapsalu linnas Ehte tn 9** asuvat üüripinda;
2. poolte vahel on 31.08.2023 sõlmitud lepingu lisa nr 6.1 „Parendustööde teostamise kokkulepe“ (edaspidi nimetatud *lisa nr 6.1*), mille kohaselt üürileandja teostab üüripinnal kokkulepitud mahus vajalikud pisiparendustööd (edaspidi nimetatud *parendustööd*);
3. valminud on lisa nr 6.1 alusel teostatud tööd, mis on 28.12.2023 sõlmitud aktiga üürnikule 20.11.2023 üle antud ning selgunud on parendustööde tegelik maksumus 10 282,70 eurot (kümme tuhat kakssada kaheksakümmend kaks eurot ja seitsekümmend senti) ilma käibemaksuta, mille alusel fikseeritakse kapitalikomponendi makse alates 01.01.2024 kuni 31.12.2028;
4. pooled on kokku leppinud muuta lepingu lõppemise tähtaega ning üüri- ja kõrvalteenuste tasudes alates 01.01.2024;
5. üürileandja on 08.03.2023 kirjaga teavitanud üürnikku lepingu tingimuste muutmisest alates 01.01.2024;
6. muutunud on üürileandja poolne kontaktisik, mistõttu muudetakse lepingus fikseeritud kontaktandmeid,

lepivad kokku alljärgnevas (edaspidi nimetatud **kokkulepe**):

1. Muuta **lepingu eritingimuste punkti nr 9 alapunkti 9.2** ning lugeda see alates 01.01.2024 õigeks alljärgnevas sõnastuses:

„**9.2.** Leping lõpeb **31.12.2025**.“.

1. Muuta lepingus üürileandja poolseid kontaktisiku andmeid järgmiselt:

Kontaktisik: lääne piirkonna kinnisvarahaldur Lauri-Kaarel Meri

Telefon: 513 7410

E-post: [lauri-kaarel.meri@rkas.ee](mailto:lauri-kaarel.meri@rkas.ee)

1. Muuta lepingu **lisa nr 3 „Üür ja kõrvalteenuste tasu“** ja asendada see alates 01.01.2024 kokkuleppe lisaga nr 1.
2. Jätta ülejäänud lepingu tingimused muutmata.
3. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.
4. Kokkulepe jõustub viimase digiallkirja andmise kuupäevast.
5. Kokkulepe allkirjastatakse digitaalselt.

**Kokkuleppele lisatud lepingu lisa:**

**1. Lepingu lisa nr 3 - Üür ja kõrvalteenuste tasu**

*(allkirjastatud digitaalselt) (allkirjastatud digitaalselt)*

Karel Aasrand Risto Lindeberg

haldusteenuste direktor haldusosakonna juhataja

Riigi Kinnisvara AS Vanglateenistus